**Tale Ørving** (født 17. mars 1989 i Fetsund) er en norsk friidrettsutøver som representerer Romerike friidrett. Hun konkurrerer hovedsakelig i korthekkeløp, og har NM-gull på 100 meter hekk fra 2012 og 60 meter hekk innendørs fra 2014.

Karriere
--------

2005
Ørving deltok ved Ungdomsmesterskapet i friidrett 2006, for Minerva Idrettsskole, der de kom på 7.-plass på 1000 meter stafett i klassen J15/16. Individuelt kom hun på 3.-plass på 300 meter hekk i klassen J16, med tiden 46,52.

Ved Världsungdomsspelen 2005 deltok hun både på 100 meter, 200 meter og 100 meter hekk (76 cm). På 100 meter løp hun på 13,45 sekunder, og gikk ikke videre til finalen. På 200 meter løp hun på 27,22 sekunder, og nådde heller ikke der finalen. Hun kvalifiserte seg til finalen på 100 meter hekk, og endte på 5.-plass med tiden 15,23.

2006
Den 20. mai 2006 satte hun personlig rekord på 100 meter hekk med 76,2 cm høyde, med tiden 14,32 sekunder. Denne tiden greide hun da hun vant J-16/17-klassen ved Sparebanklekene i Askim, som eneste deltaker i denne øvelsen. Hun deltok ved Världsungdomsspelen 2006, og kom der på 3.-plass på 100 meter hekk. 

Ved junior-NM i friidrett 2006 kvalifiserte hun seg til finalen på 100 meter hekk, men i finalen krasjet hun i en hekk, og endte på 5.-plass med tiden 14,84. I innledningsheatet løp hun på 14,50. I slutten av juli deltok hun også ved NM i friidrett 2006, der hun kom på 3.-plass på 100 meter hekk, bak Christina Vukicevic og Marie Hagle. 

2007
Hun deltok ved NM i friidrett innendørs 2007, der hun kom på 2.-plass på 60 meter hekk, kun slått av Marie Hagle. Hun ble tatt ut til å representere Norge ved junior-EM i friidrett 2007 i Nederland. Der kom hun imidlertid sist i sitt innledningsheat på 100 meter hekk, med tiden 14,13, og kom ikke til finalen. Russiske Aleksandra Fedoriva vant denne øvelsen. Ørving vant 100 meter hekk ved Världsungdomsspelen 2007. 

2008
Ved NM i friidrett innendørs 2008 kom hun på 3.-plass, bak Christina Vukicevic og Marie Hagle. I juni deltok hun ved Världsungdomsspelen 2008 i Gøteborg, der hun kom på 3.-plass. I innledningsheatet satte hun personlig rekord med 14,04 sekunder. Hun stilte også til start ved NM i friidrett 2008 i Trondheim, men fullførte ikke innledningsheatet. 

2009
Det var kun fire utøvere som deltok på 60 meter hekk ved NM i friidrett innendørs 2009. Ørving kom på 4.-plass med tiden 8,78, fire hundredeler bak Lene Secher Myrmel som tok bronsen. Hun deltok igjen ved Världsungdomsspelen 2009, der hun kom på 6.-plass på 100 meter hekk. 

Ved NM i friidrett 2009 ble hun slått ut i semifinalen på 100 meter, der hun løp på 12,39. På 100 meter hekk nådde hun finalen, og endte på 5.-plass. Hun deltok også ved junior-NM i friidrett 2009, og fikk to medaljer i klassen J22. På 100 meter fikk hun bronse, og på 100 meter hekk kom hun på 2.-plass bak Marie Hagle. 

2010
Ørving deltok ved HammarbySpelen i februar 2010, og endte der på 2.-plass bak svenske Jessica Samuelsson, med tiden 8,67. Hun fikk en ny bronse på 60 meter hekk ved NM i friidrett innendørs 2010, der Marie Hagle vant foran Tine Teigene Dalen. Den 30. mai satte hun personlig rekord på 100 meter hekk ved Romerikslekene på Lillestrøm, der hun løp på 13,78 sekunder. Isabelle Pedersen vant denne øvelsen. 

Ved Bislett Games deltok hun i de nasjonale øvelsene, og kom der på 6.-plass på 100 meter hekk. Tiffany Ofili vant denne øvelsen. Hun deltok igjen ved Världsungdomsspelen 2010, der hun kom på 5.-plass. Hun fikk to medaljer ved junior NM i friidrett 2010 - hun vant 100 meter hekk, og kom på 3.-plass på 100 meter. To uker etter junior-NM deltok hun også ved NM i friidrett 2010 i Sandnes. Der kom hun på 3.-plass på 100 meter hekk, bak Christina Vukicevic og Marie Hagle. 

2011
Hun deltok ikke ved NM i friidrett innendørs 2011, men da utendørssesongen startet vant hun 100 meter hekk både ved Romerikslekene, Tyrvinglekene, Veidekkelekene og Lillestrøm Games. Hun ble tatt ut til å representere Norge ved U23-EM i friidrett 2011 i Ostrava i juli, men endte sist i sitt kvalifiseringsheat på 100 meter hekk, og nådde dermed ikke finalen.

Hun vant 100 meter hekk ved junior-NM i friidrett 2011, og kom på 4.-plass på 100 meter. Ved NM i friidrett 2011 kom hun på 2.-plass på 100 meter hekk, kun slått av Isabelle Pedersen. Hun deltok også ved Sommeruniversiaden 2011, men ble slått ut i innledningsheatet på 100 meter hekk, der hun løp på 14,05. Norge deltok her også på 4 x 100 meter, men ble diskvalifisert for feil veksling. Ved NM i friidrett 2011 kom hun på 2.-plass på 100 meter hekk, kun slått av Isabelle Pedersen. 

2012
Sesongstarten 2012 var Hyundai indoor games i Stangehallen, og Ørving kom der på 2.-plass på 60 meter hekk med tiden 8,61, bak Caroline Lundahl. Hun deltok ved Nordisk landskamp 2012 innendørs, der Norge, Sverige og Finland deltok, og hun endte der på 5.-plass. Hun kom også på 2.-plass ved NM i friidrett innendørs 2012, der Caroline Lundahl vant korthekken. 

Utendørs vant hun 100 meter hekk ved NM i friidrett 2012. 

2013
Den 17. januar 2013 satte hun personlig rekord på 55 meter hekk ved et stevne i Gainesville i Florida, der hun løp på 8,12 sekunder. Ved Vienna Indoor Classic 2013 løp hun inn til 4.-plass på 60 meter hekk. Hun fikk bronse på samme distanse ved NM i friidrett innendørs 2013. Videre vant hun Glenn Gala 2013 i Gøteborg, og hun kom på 4.-plass ved Nordenkampen 2013 og 3.-plass ved Florø Indoor 2013. Ved Florø Indoor satte hun også personlig rekord på 60 meter hekk med tiden 8,35. 

Udendørssesongen startet med Hyundai Grand Prix-stevnet på Brandbu i mai, der hun kom på 3.-plass, og hun vant ved Romerikslekene 2013 i mai og Hyundai Grand Prix-stevnet i Florø i juni. Ved Bislett Games vant hun 100 meter hekk i den nasjonale konkurransen, foran Lene Myrmel og Kine Aaltvedt. Hun deltok på 100 meter hekk ved Sommeruniversiaden 2013 i Kina, men ble igjen slått ut i innledningsheatet, der hun fikk delt niende beste tid. 

Ved NM i friidrett 2013 kom hun på 2.-plass, bak Isabelle Pedersen. 

2014
Ørving vant sitt første NM-gull innendørs da hun vant 60 meter hekk ved NM i friidrett innendørs 2014. Ved Nordic Indoor Match 2014 kom hun på 5.-plass. Hun kom på 4.-plass ved Världsungdomsspelen 2014, og kom på 2.-plass ved NM i friidrett 2014, der Isabelle Pedersen vant. 

2015
Ved Sommeruniversiaden 2015 løp hun 100 meter hekk på 14,05, og fikk 15. beste tid i innledningsheatet. Hun gikk dermed ikke til finalen. Hun vant Wind Sprint i Sundsvall i slutten av juli, og kom på 2.-plass ved NM i friidrett 2015, bak Isabelle Pedersen, som året før. Ørving løp her på 13,52, 11 hundredeler over sin personlige rekord fra 2013. I september vant hun Folksam Grand Prix i Gøteborg.

Medaljer i norske mesterskap
----------------------------

| Plassering | Øvelse | År |
| --- | --- | --- |
| Gull | 100 meter hekk | 2012 |
| Gull | 60 m hekk innendørs | 2014 |
| Sølv | 100 meter hekk | 2011, 2013, 2014, 2015 |
| Sølv | 60 m hekk innendørs | 2007, 2012 |
| Bronse | 100 meter hekk | 2006, 2010, 2016 |
| Bronse | 60 m hekk innendørs | 2008, 2010, 2013 |

Referanser
----------

1. ↑   World Athletics Database, besøkt 4. juli 2019[Hentet fra Wikidata]
2. ↑  Norges friidrettsforbund - *UM 2005*, besøkt 30. mars 2016.
3. ↑  DocPlayer - *UM 2005* Arkivert 15. april 2016 hos Wayback Machine. besøkt 30. mars 2016.
4. ↑  Världsungdomsspelen - *Officiell resultatlista Världsungdomsspelen 2005*, besøkt 30. mars 2016.
5. 1 2  IAAF - *Tale Ørving*, besøkt 30. mars 2016.
6. ↑  Romerikes blad - *Jublet som for gull*, besøkt 30. mars 2016.
7. ↑  Norges friidrettsforbund - *NM Junior 2006*, besøkt 30. mars 2016.
8. ↑  Norges friidrettsforbund - *NM - Stangehallen 11.02.2007*, besøkt 30. mars 2016.
9. ↑  European Athletics - *European Athletics U20 Championships - Hengelo 2007*, besøkt 30. mars 2016.
10. ↑  Norges friidrettsforbund - *NM - Stangehallen 17.02.2008*, besøkt 30. mars 2016.
11. ↑  Världsungdomsspelen - *Resultat Världsungdomsspelen 2008*, besøkt 30. mars 2016.
12. ↑  Norges friidrettsforbund - *Hoved NM 2009 31.07.2009*, besøkt 30. mars 2016.
13. ↑  Norges friidrettsforbund - *Hoved NM 2009 02.08.2009*
14. ↑  Norges friidrettsforbund - *Romerikslekene 2010*, besøkt 31. mars 2016.
15. ↑  Min Friidrettsstatistikk - *Tale Ørving - 2011*, besøkt 31. mars 2016.
16. ↑  European Athletics - *European Athletics U23 Championships - Ostrava 2011*, besøkt 1. april 2016.
17. ↑  Norges friidrettsforbund - *Nordisk landskamp 2012*, besøkt 1. april 2016.
18. ↑  VGno - *Bolt tok banerekorden på Bislett*, besøkt 1. april 2016.
19. 1 2 3  friidrett.no: NM 100 meter hekk. Arkivert 21. april 2018 hos Wayback Machine.
20. 1 2 3  friidrett.no: NM 60 meter hekk innendørs kvinner. Arkivert 1. mars 2020 hos Wayback Machine.

Eksterne lenker
---------------

* (en) Tale Ørving – World Athletics Rediger på Wikidata

* (en) Tale Ørving – Diamond League Rediger på Wikidata
* (en) Profil hos All-Athletics Arkivert 1. april 2016 hos Wayback Machine.
* (no) Min Friidrettsstatistikk - Tale Ørving

  


| * v
* d
* r
NM-vinnere i friidrett på 100 m hekk, kvinner |
| --- |
| 
* 1969: Berit Berthelsen
* 1970: Sidsel Kjellås
* 1971: Emma Grønmo
* 1972: Bente Amundsen
* 1973: Sidsel Kjellås Wold
* 1974: Gro Næsheim
* 1975: Sissel Andersen
* 1976: Anne Karine Storsveen
* 1977: Hilde Fredriksen
* 1978: Hilde Fredriksen
* 1979: Hilde Fredriksen
* 1980: Hilde Fredriksen
* 1981: Hilde Fredriksen
* 1982: Hilde Fredriksen
* 1983: Heidi Benserud
* 1984: Heidi Benserud
* 1985: Hilde Sveum
* 1986: Hilde Fredriksen
* 1987: Anne-Beth Espetvedt
* 1988: Anne Brit Skjæveland
* 1989: Anne Brit Skjæveland
* 1990: Anne Brit Skjæveland
* 1991: Lena Solli
* 1992: Lena Solli
* 1993: Monica Grefstad
* 1994: Monica Grefstad
* 1995: Lena Solli
* 1996: Lena Solli-Reimann
* 1997: Monica Grefstad
* 1998: Tania Longe
* 1999: Tania Longe
* 2000: Rannveig Kvalvik
* 2001: Anne-Beth Hoven
* 2002: Tania Longe
* 2003: Kamilla Brandt
* 2004: Christina Vukicevic
* 2005: Christina Vukicevic
* 2006: Christina Vukicevic
* 2007: Christina Vukicevic
* 2008: Christina Vukicevic
* 2009: Christina Vukicevic
* 2010: Christina Vukicevic
* 2011: Isabelle Pedersen
* 2012: Tale Ørving
* 2013: Isabelle Pedersen
* 2014: Isabelle Pedersen
* 2015: Isabelle Pedersen
* 2016: Isabelle Pedersen
* 2017: Line Kloster
* 2018: Isabelle Pedersen
* 2019: Isabelle Pedersen
* 2020: Andrea Rooth
* 2021: Andrea Rooth
* 2022: Andrea Rooth
* 2023: Andrea Rooth

 |

| * v
* d
* r
NM-vinnere i friidrett på 60 m hekk innendørs, kvinner |
| --- |
| 
* 2004: Kamilla Brandt
* 2005: Christina Vukicevic
* 2006: Christina Vukicevic
* 2007: Marie Hagle
* 2008: Christina Vukicevic
* 2009: Isabelle Pedersen
* 2010: Marie Hagle
* 2011: Hege Vold
* 2012: Caroline Lundahl
* 2013: Isabelle Pedersen
* 2014: Tale Ørving
* 2015: Line Kloster
* 2016: Kristi Strømmen Kjerpeset
* 2017: Agathe Holtan Wathne
* 2018: Martine Hjørnevik
* 2019: Martine Hjørnevik
* 2020: Isabelle Pedersen
* 2022: Andrea Rooth
* 2023: Andrea Rooth

 |